Source: https://nasaorava.sme.sk/c/20379705/krajsky-sud-potvrdil-trest-pre-primatora-trstenej.html
Timestamp: 2017-06-22 20:40:23+00:00
Document Index: 12385440

Matched Legal Cases: ['súd ', 'súd ', 'súd ', 'súd ', 'Súd ', 'súd ', 'súd ']

Krajský súd potvrdil trest pre primátora Trstenej J.Bernaťáka - nasaorava.sme.sk
Krajský súd dnes zamietol odvolanie Juraja Bernaťáka voči trestu odňatia slobody, ktorý mu v apríli vymeral Okresný súd v Námestove za vydieranie a zneužitie právomoci verejného činiteľa. Rozsudok je právoplatný. 9. nov 2016 o 13:23 TASR
Primáror Juraj Bernaťák v apríli (vpravo) pred vynesením rozsudku na Okresnom súde v Námestove.(Zdroj: Lýdia Vojtaššáková)Písmo:A-|A+210TRSTENÁ. Krajský súd v Žiline zamietol odvolanie obžalovaného, keďže považoval rozhodnutie Okresného súdu Námestovo vo vine a treste za správne a zákonné."Dnešným dňom nariadil nástup do výkonu trestu," informovala hovorkyňa súdu Anna Záborská.Reakcia primátoraPrimátor Trstenej v reakcii na rozsudok uviedol, že prevažujú skôr osobné záujmy ako sa pomstiť za to, že niekto chce robiť spravodlivo. "Keď poukazujete na to, že niekto vydal nezákonné rozhodnutie, chcete, aby vydal zákonné a môže byť nezákonné niekoľko rokov, to je facka. Facka samozrejme, že pre mňa, ale predovšetkým pre tých, ktorí o tom rozhodujú. A mali by sa, otvorene povedané, hanbiť."Podľa Bernaťákovej obhajkyne Andrey Havelkovej je rozhodnutie krajského súdu nezákonné, príliš tvrdé a nesprávne. "Obžalovaný ako riaditeľ správy katastra podľa môjho názoru len riadne plnil svoju funkciu, požadoval riadny výkon povinností aj od svojich podriadených zamestnancov a pokiaľ za takéto konanie ideme štátnych zamestnancov stíhať, nepovažujem to za správny postup. Bohužiaľ, odvolanie už nie je možné, čiže prichádzajú do úvahy len mimoriadne opravné prostriedky a prípadná ústavná sťažnosť. Tieto postupy určite s klientom zvažujeme," povedala Havelková.Prečítajte si tiež:
Prečítajte si tiež:Rozsudok zaskočil trstenskú radnicu Súd vymeral štyri rokyProkurátorka Krajskej prokuratúry v Žiline Janka Kováčová považuje rozhodnutie krajského súdu za správne a zákonné. "Potvrdil rozsudok okresného súdu, ktorý rozhodol v intenciáchzákona. Krajský súd potvrdil, že obžalovaný sa dopustil pokračujúceho trestného činu vydierania a zneužívania právomocí verejného činiteľa.Jurajovi Bernaťákovi uložil súd trest na dolnej hranici zákonom stanovenej trestnej sadzby vo výmere štyri roky odňatia slobody so zaradením do ústavu s minimálnym stupňom stráženia," dodala prokurátorka. Doplnila, že vo verejnej funkcii nemôže byť nikto právoplatne odsúdený za úmyselný trestný čin. "A tento charakter trestnej činnosti je úmyselná trestná činnosť. Ide o pokračovací trestný čin," dodala prokurátorka Krajskej prokuratúry v Žiline.Prečítajte si tiež:
Prečítajte si tiež:Za čo je bývalý primátor vo väzení. Pozrime sa do minulosti Podľa obžaloby sa Bernaťák dopustil ešte ako riaditeľ Správy katastra v Tvrdošíne pokračujúcich trestných činov. V roku 2011 vyvíjal podľa prokurátora na svoju podriadenú nátlak a vyhrážal sajej výpoveďou. Pracovníčku katastra mal prinútiť, aby v rozpore so zákonom prepísala pozemky v Oraviciach v prospech Poľnohospodárskeho družstva Žiarec. Zdieľať na facebooku (10) Diskusia (2)